**Zace aurul**

*Cristianalexandra*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dintr-un soare de pe cer, pus deasupra unui munte,

A ieșit precum se pare, după zile-n număr mare și mărunte,

Zăcământ aurifer.

Îndrumați de pofte multe și insulte, adunate-n sinea oarbă,

Cei ce nu călcaseră vreodată interzis în parc pe iarbă,

Iată-acum cu iatagane vin să sape și să toarne

Cianură pe comisioane.

Așteptau să iasă bine

Să ia aurul din mine și să-l dea pe vreo para

Crezând că se repara într-o noapte de la sine

Și că iar vor cumpăra, că vor deține

Pe oricine.

Ce minune însă-n aur,

Tot poporul drept centaur se trezi din amorțeală și din somnul cel de moarte

La tezaur.

Strigă, scandă și pe brânci

Se-ndreptă pe căi adânci spre montana roșioară

S-o salveze bunăoară de hoție, de porunci.

Și ca orice pildă bună

Și-asta poartă o cunună

Celor ce din inimioară

Le veni să stea în țară-atunci.